
A projekt az Európai Unió támogatásával, 

az Európai Szociális Alap társfinanszírozásával valósul meg
___________________________________________________________________________
Esélyegyenlőség, igazságosabb Magyarország, a mi községeinkben is

Lakitelek Nagyközség Önkormányzata pályázatot nyújtott be a Társadalmi Megújulás Operatív Program 3.3.2 „Esélyegyenlőségi programok végrehajtásának támogatása” című pályázati felhívásra, mely pályázaton sikeresen szerepelt. Az „Esélyegyenlőség, igazságosabb Magyarország, a mi községeinkben is” elnevezésű projekt megvalósítására 49.000.000,- Ft támogatásban részesült, mely támogatás 100%-os mértékű. 
A projekt támogatási szerződése megkötésre került. A pályázat keretében folyamatban van a tanárok képzése, valamint egy folyamat-tanácsadó is segíti a munkájukat. Az erdei iskolai program keretében a lakiteleki iskolások közül 30 gyermek vett részt a dunapataji programon júniusban. Az öt napos erdei iskola keretében többek között tó-túrán, madárlesen, kalocsai városnézésen, kenyérsütésen, kézműves foglalkozáson, lovas- és termeszéti programokon vehettek részt a gyerekek. A nyárlőrinci iskolások erdei iskolai programja szeptemberben kerül megrendezésre Szilvásváradon. Lakiteleken a pályázat keretében kézműves nyári tábor került szervezésre, mely jelenleg zajlik.

